Тијаго Илори

**Тијаго Абиола Делфим Алмеида Илори** (роден на 26 февруари 1993 во Хампстед) — португалски фудбалер, играч од одбраната на Спортинг Лисабон.

## Животопис
Роден е во Хампстед, Лондон, од татко британец со нигериско потекло и мајка португалка. Своето детство го поминал во градот Албуфеира, каде започнал да игра фудбал.

## Клупска кариера
Својата фудбалска кариера ја започнал во екипата на Спортинг Лисабон на која и се приклучил во младинските категории во 2006 година. Своето деби за првиот тим на Спортинг го направил на 6 ноември 2011, играјќи ги комплетните 90 минути во победата со 3-1 на домашен терен над Леирија во Примеира лига. На 14 декември, го одиграл својот прв натпревар во Лигата на Европа, во поразот со 2-0 од  на Олимпико. Во својот четврти настап за Спортинг, Илори го постигнал првиот погодок за клубот во победата со 3-2 над Жил Висенте.

На 2 септември 2013, Илори потпишал за Ливерпул во трансфер вреден 7 милиони фунти.

Откако не одиграл ниту еден натпревар за Ливерпул во првиот дел од сезоната, тој бил позајмен на Гранада до крајот на сезоната 2013-2014. Своето деби за андалусијците го направил во поразот со 1-0 на гостувањето кај Еспањол на 7 февруари 2014. Во следниот натпревар тој му асистирал на Пити за единствениот гол во победата над Реал Бетис.

Следната сезона бил проследен на нова позајмица, овојпат во Бордо. За франускиот клуб одиграл 12 натпревари и постигнал еден гол во ремито 1-1 против Сент Етјен.

За сезоната 2015-2016, бил позајмен во Астон Вила до крајот на сезоната, но откако не одиграл ниту еден натпревар за клубот заемот бил прекинат во јануари 2016 и тој се вратил во Ливерпул. Следниот ден по враќањето во Ливерпул, тој го одиграл својот единствен натпрвар за "црвените" од Енфилд против Ексетер Сити во ФА Купот.

На 18 јануари 2017, Илори потпишал за клубот од Чемпионшип лигата, , за сума од без малку 4 милиони фунти. Своето деби за *кралските поданици* го направил три дена подоцна, во поразот со 3-2 на гостувањето кај . Тој одиграл вкупно 8 натпревари за клубот во сезоната 2017-2018, и бил во тимот на Рединг кој го играл финалето на плејофот за промоција во Премиер лигата на 29 мај, во кое загубиле од  по изведување на пенали. Својот прв погодок за Рединг го постигнал на 15 септември 2018, во гостинската победа со 3-2 над Престон Норт Енд. Вкупно за Рединг во две и пол сезони одиграл 64 натпревари и постигнал 1 гол.

На 29 јануари 2019, Илори се вратил во Спортинг Лисабон по 5 и пол години, потпишувајќи четири и пол годишен договор со клубот.

## Репрезентативна кариера
Илори играл за португалската репрезентација на четири различни нивоа, претставувајќи ја својата земја на Европско првенство за играчи под 19 години 2012, Светското првенство за играчи под 20 години 2013, Турнирот во Тулон во 2013 и Европско првенство за играчи под 21 година 2015. Тој сè уште има право да игра за Португалија, Англија или Нигерија на сениорско ниво.

## Клупска статистика
*Статистката е ажурирана на 20 мај 2018.*

## Наводи

## Надворешни врски

*Тијаго Илори на soccerway
*Тијаго Илори на transfermakt
*Тијаго Илори на espn
*Тијаго Илори на whoscored

Категорија:Португалски фудбалери
Категорија:Живи луѓе
Категорија:Фудбалери во Серија А
Категорија:Фудбалери на ФК Спортинг Лисабон
Категорија:Фудбалери на ФК Ливерпул
Категорија:Фудбалери на ФК Бордо
Категорија:Фудбалери на ФК Астон Вила
Категорија:Фудбалери на ФК Рединг
Категорија:Родени во 1993 година